Петя Дубарова
Ален мак

chitanka.info

Днес мак червен се нежно пукна,

разтърка алени очички,

край него весел вятър хукна,

запяха в хор щастливи птички.

С усмивка срещна го земята,

погали го със топли пръсти,

усмихнаха му се цветята,

засмяха се тревите гъсти.

И весел глас над мака лейна

щастливо радостна птица,

че беше макът чудно грейнал

и бе превърнал се в звездица.

13.08.1974 г., Копривщица

Издание:

Петя Дубарова, „Лястовица. Стихове и разкази“, С. 1987

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.